ร้านกาแฟนี้จะอยู่ที่ตึกตลาดหลักทรัพย์ฝั่งห้องสมุดคะ ชั้น 2 ร้านไม่ใหญ่ บรรยากาศสบายตา ตกแต่งด้วยสีขาว มีกระจกรอบ ทำให้รู้สึกโปร่งสบาย แต่ถ้ามาช่วงเที่ยงบ่าย นั่งติดกระจกจะร้อนหน่อย แต่ก็เป็นมุมที่วิวดีคะ 

พนง น่ารักบริการดี ยิ้มแย้มคะ ดูอารมณ์ดี เราเลือกขนมนานก็ไม่กดดันคะ บริการเร็วด้วย

วันนี้สั่งลาเต้เย็น90฿ เขาจะให้เติมน้ำเชื่อมเอง รสชาติกาแฟหอมดีคะ เติมน้ำเชื่อมนิดเดียวให้หวานติดปลายลิ้นก็อร่อยแล้วคะ 

ขนมสั่งมาเป็นมัฟฟิ่นบลูเบอร์รี่ ราคาชิ้นละ 55฿ แต่ตอนสั่งคู่กันกับกาแฟ มันจะกลายเป็นเชตคะ 2อย่างราคาแค่ 115฿ เท่านั้น 

รสชาติมัฟฟิ่นเฉยๆคะ อุ่นร้อนมา แต่ไม่ค่อยหอม เนื้อแป้งจะเหมือนเค้กมากกว่าคะ ไส้ข้างในที่ซ่อนอยู่ไม่เยอะ และค่อนข้างแห้ง ไม่ค่อยถูกใจเท่าไหร่ มาครั้งหน้าคงสั่งอย่างอื่นคะ